Ernest Blanch ha encapçalat la delegació socialista en la concentració convocada per UGT i CCOO per unes pensions dignes - PSOE
Castelló. 15/04/2018.- El secretari general del PSPV-PSOE en la província de Castelló, Ernest Blanch, ha encapçalat la delegació socialista que ha estat present en al concentració convocada pels sindicats UGT i CCOO en les plaça de les Aules de Castelló, per a exigir unes pensions dignes i un sistema públic de pensions que resulte viable.
Al costat de Blanch ha estat una àmplia representació de càrrecs socialistes, entre els quals es trobaven la vicesecretària Ana Edo, la secretària d'organització, Estíbaliz Pérez, el portaveu socialista en la Diputació de Castelló, Toni Lorenzo, i Susana Ros, integrant de l'Executiva Federal del PSOE.
També han assistit els seretaris generals del partit a Castelló i Vila-real, Paco Gil i Silvia Gómez.
Ernest Blanch ha reiterat “el compromís del Partit Socialista amb el sistema públic de pensions” la defensa de les quals “és una de les prioritats del PSPV-PSOE”.
Com ha dit en els últims mesos, ha insistit que “els socialistes estarem presents en totes les mobilitzacions que se celebren per a exigir una pensions dignes i les reformes necessàries que facen possible la viabilitat del sistema públic de pensions.”
En el PSPV-PSOE compartim la preocupació sindical creada amb l'entrada en vigor de la reforma laboral del PP de 2013 que ha desembocat en la generalització d'uns sous molt baixos i d'uns contractes precaris que, indefectiblemente, acaben generant pensions de molt baixa qualitat.
El PSPV-PSOE està disposat “a treballar amb intensitat per a revertir l'actual situació i per a aconseguir que el sou mínim siga d'almenys 1.000 euros i, d'idèntica quantitat, la pensió més baixa.”